pythainlp/thailaw-v1.0 huggingface dataset:
ประกาศกรมบังคับคดี

เรื่อง หลักเกณฑ์และวิธีการยื่นคําร้องทางอิเล็กทรอนิกส์ในระบบการบังคับคดีล้มละลายทางอิเล็กทรอนิกส์ (ฉบับที่ 2)

------------------------------------------------------------------

ตามที่กรมบังคับคดีได้มีประกาศกรมบังคับคดี เรื่อง หลักเกณฑ์และวิธีการยื่นคําร้อง ทางอิเล็กทรอนิกส์ในระบบการบังคับคดีล้มละลายทางอิเล็กทรอนิกส์ ลงวันที่ 11 กุมภาพันธ์ 2564 และกําหนดให้มีการยื่นคําขอรับชําระหนี้ผ่านช่องทางอิเล็กทรอนิกส์ นั้น

บัดนี้ กรมบังคับคดีได้พัฒนาการยื่นคําร้องขอวางเงินค่าใช้จ่ายในคดี และคําร้องขอเดินทาง จึงออกประกาศกําหนด ออกนอกราชอาณาจักรในระบบการบังคับคดีล้มละลายทางอิเล็กทรอนิกส์เสร็จสิ้นแล้ว หลักเกณฑ์และวิธีการยื่นคําร้องทางอิเล็กทรอนิกส์ในระบบการบังคับคดีล้มละลายทางอิเล็กทรอนิกส์ (ฉบับที่ 2) เพิ่มเติมสําหรับ การยื่นคําร้องขอวางเงินค่าใช้จ่ายในคดี และคําร้องขอเดินทางออกนอกราชอาณาจักร ในระบบการบังคับคดีล้มละลายทางอิเล็กทรอนิกส์ไว้ ดังต่อไปนี้


ข้อ ๑ ประกาศนี้ให้ใช้บังคับตั้งแต่วันที่ 1 เมษายน 2565 เป็นต้นไป


ข้อ ๒ ประกาศนี้ใช้บังคับกับสํานวนคดีล้มละลายที่ศาลมีคําสั่งพิทักษ์ทรัพย์ตั้งแต่วันที่ 1 สิงหาคม 2563 เป็นต้นไป ยกเว้นในคดีที่ศาลเคยมีคําสั่งพิทักษ์ทรัพย์ไว้ก่อนแล้วไม่ให้ใช้ระบบการบังคับคดี ล้มละลายทางอิเล็กทรอนิกส์


ข้อ ๓           กรมบังคับคดีกําหนดประเภทคําร้อง หลักเกณฑ์และวิธีการยื่นคําร้อง ทางอิเล็กทรอนิกส์ ในระบบการบังคับคดีล้มละลายทางอิเล็กทรอนิกส์ ตามภาคผนวกท้ายประกาศนี้


ผู้มีอํานาจลงนาม -                                                                                       ประกาศ ณ วันที่ 27 กุมภาพันธ์ พ.ศ. 2557

 

                                                                                        (ลงชื่อ)          วิศิษฐ์ วิศิษฏ์สรอรรถ

                                                                                        (ศาสตราจารย์พิเศษวิศิษฎ์ วิศิษฏ์สรอรรถ)

                                                                                                  อธิบดีกรมบังคับคดี
ประกาศคณะกรรมการกําหนดหลักเกณฑ์ในการกําหนดราคาเริ่มต้น

และราคาที่สมควรขายในการขายทอดตลาด

 

เรื่อง หลักเกณฑ์การวางหลักประกันการเข้าเสนอราคา

------------------------------------

          เพื่อให้การปฏิบัติหน้าที่ของเจ้าพนักงานบังคับคดีเป็นไปโดยความเรียบร้อย เหมาะสม และมี ประสิทธิภาพ อาศัยอํานาจตามความในข้อ 8 และข้อ 15 แห่งกฎกระทรวงกําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2559 คณะกรรมการกําหนดหลักเกณฑ์ในการกําหนด ราคาเริ่มต้นและราคาที่สมควรขายในการขายทอดตลาด จึงออกประกาศไว้ ดังต่อไปนี้


ข้อ ๑ การขายทอดตลาดอสังหาริมทรัพย์ ให้ผู้เข้าเสนอราคาวางหลักประกันก่อนเข้าเสนอราคา โดยพิจารณาจากราคาประเมินทรัพย์สิน :ซึ่งจะต้องนําไปกําหนดเป็นราคาเริ่มต้นในการขายทอดตลาด ทอดตลาด ดังนั้น ตามประกาศคณะกรรมการกําหนดหลักเกณฑ์ในการกําหนดราคาเริ่มต้นและราคาที่สมควรขายในการทอดตลาด ดังนี้



|  |  |
| --- | --- |
| ราคาประเมิน (บาท) | หลักประกัน (บาท) |
| ไม่เกิน 100,000 | ไม่น้อยกว่าร้อยละ 5 ของราคาประเมิน |
| เกิน 100,000-200,000 | 10,000 |
| เกิน 200,000-500,000 | 25,000 |
| เกิน 500,000-1,000,000 | 50,000 |
| เกิน 1,000,000-3,000,000 | 150,000 |
| เกิน 3,000,000-5,000,000 | 250,000 |
| เกิน 5,000,000-10,000,000 | 500,000 |
| เกิน 10,000,000-20,000,000 | 1,000,000 |
| เกิน 20,000,000-50,000,000 | 2,500,000 |
| เกิน 50,000,000-100,000,000 | 5,000,000 |
| เกิน 100,000,000-200,000,000 | 10,000,000 |
| เกิน 200,000,000 | อธิบดีหรือผู้ได้รับมอบหมายเป็นผู้พิจารณา |

 

          กรณีการขายทอดตลาดโดยการจํานองติดไปให้ผู้เสนอราคาวางหลักประกันก่อนเข้าเสนอราคา โดยพิจารณาจากราคาเริ่มต้นตามประกาศคณะกรรมการกําหนดหลักเกณฑ์ในการกําหนดราคาเริ่มต้น และราคาที่สมควรขายในการขายทอดตลาดโดยให้ถือเป็นราคาประเมินตามตารางนี้


ข้อ ๒ การขายทอดตลาดสังหาริมทรัพย์ที่มีราคาประเมินตั้งแต่ 500,000 บาทขึ้นไป ให้นําหลักเกณฑ์การวางหลักประกันก่อนเข้าเสนอราคาตามความในข้อ 1 มาบังคับใช้โดยอนุโลม


ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 14 มีนาคม พ.ศ. 2559

 

 

รื่นวดี สุวรรณมงคล

อธิบดีกรมบังคับคดี

ประธานคณะกรรมการกําหนดหลักเกณฑ์ในการกําหนดราคาเริ่มต้น

และราคาที่สมควรขายในการขายทอดตลาด
ประกาศคณะกรรมการกําหนดหลักเกณฑ์ในการกําหนดราคาเริ่มต้น

และราคาที่สมควรขายในการขายทอดตลาด

เรื่อง หลักเกณฑ์การวางหลักประกันการเข้าเสนอราคา (ฉบับที่ 2)

--------------------------

          ตามมติคณะรัฐมนตรี เมื่อวันที่ 4 ตุลาคม 2559 เห็นชอบหลักการโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” (ปี 2560 - 2563) เพื่อพัฒนาจังหวัดชายแดนภาคใต้ให้เป็นพื้นที่ เศรษฐกิจเฉพาะ และกระตุ้นให้เกิดการลงทุน รวมทั้งยกระดับคุณภาพชีวิตของประชาชนในพื้นที่และ พื้นที่ใกล้เคียง ซึ่งภารกิจของกรมบังคับคดีในเรื่องการขายทอดตลาดมีส่วนช่วยในการสนับสนุนโครงการ ดังกล่าวได้ กรมบังคับคดีจึงได้มีโครงการบ้านมือสองสําหรับผู้มีรายได้น้อยในพื้นที่จังหวัดนราธิวาส ปัตตานี และยะลาขึ้น และเพื่อให้การกําหนดหลักประกันในการเข้าเสนอราคาสําหรับโครงการดังกล่าว เหมาะสมกับรายได้ของประชาชนในพื้นที่ 3 จังหวัดชายแดนใต้ และเพื่อให้การปฏิบัติหน้าที่ของ เจ้าพนักงานบังคับคดีเป็นไปโดยความเรียบร้อย เหมาะสม และมีประสิทธิภาพ อาศัยอํานาจตามความใน ข้อ 8 และข้อ 15 แห่งกฎกระทรวงกําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2559 คณะกรรมการกําหนดหลักเกณฑ์ในการกําหนดราคาเริ่มต้นและราคาที่สมควรขายในการ ขายทอดตลาด จึงออกประกาศไว้ ดังต่อไปนี้


ข้อ ๑ การขายทอดตลาดอสังหาริมทรัพย์ในพื้นที่จังหวัดนราธิวาส ปัตตานี และยะลา ให้ผู้เข้าเสนอราคาวางหลักประกันก่อนเข้าเสนอราคา โดยพิจารณาจากราคาประเมินทรัพย์สิน ซึ่งจะต้อง นําไปกําหนดเป็นราคาเริ่มต้นในการขายทอดตลาดตามประกาศคณะกรรมการกําหนดหลักเกณฑ์ ในการกําหนดราคาเริ่มต้นและราคาที่สมควรขายในการขายทอดตลาด ดังนี้



|  |  |
| --- | --- |
| ราคาประเมิน (บาท) | หลักประกัน (บาท) |
| เกิน 100,000 - 200,000 | 8,000 |
| เกิน 200,000 - 500,000 | 20,000 |
| เกิน 500,000 - 1,000,000 | 40,000 |

          กรณีการขายทอดตลาดโดยการจํานองติดไปให้ผู้เสนอราคาวางหลักประกันก่อนเข้าเสนอราคา โดยพิจารณาจากราคาเริ่มต้นตามประกาศคณะกรรมการกําหนดหลักเกณฑ์ในการกําหนดราคาเริ่มต้นและ ราคาที่สมควรขายในการขายทอดตลาดโดยให้ถือเป็นราคาประเมินตามตารางนี้


ข้อ ๒ หลักเกณฑ์การวางหลักประกันการเข้าเสนอราคานอกจากที่ระบุไว้ในประกาศนี้

          ให้ใช้บังคับตามประกาศคณะกรรมการกําหนดหลักเกณฑ์ในการกําหนดราคาเริ่มต้นและราคาที่สมควรขาย

          ในการขายทอดตลาด เรื่องหลักเกณฑ์การวางหลักประกันการเข้าเสนอราคา ฉบับลงวันที่ 14 มีนาคม 2559


ข้อ ๓  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม -                                                                                        ประกาศ ณ วันที่ 30 พฤศจิกายน พ.ศ. 2560

 

                                                                                                      รื่นวดี สุวรรณมงคล

                                                                                                      อธิบดีกรมบังคับคดี

                                                                         ประธานคณะกรรมการกําหนดหลักเกณฑ์ในการกําหนดราคาเริ่มต้น

                                                                                       และราคาที่สมควรขายในการขายทอดตลาด
ประกาศอธิบดีกรมบังคับคดี

เรื่อง แบบประกาศขายทอดตลาด (ฉบับที่ 8)

-------------------------

          ตามที่ได้มีประกาศอธิบดีกรมบังคับคดี เรื่อง แบบประกาศขายทอดตลาด (ฉบับที่ 6) ลงวันที่ 8 มกราคม 2559 กําหนดแบบประกาศขายทอดตลาดแล้ว นั้น 

          อาศัยอํานาจตามความในข้อ 5 แห่งกฎกระทรวงกําหนดหลักเกณฑ์ วิธีการ และเงื่อนไข ในการขายทอดตลาด พ.ศ. 2559 อธิบดีกรมบังคับคดีจึงออกประกาศไว้ ดังต่อไปนี้ 


ข้อ ๑ ให้ยกเลิกแบบที่ 1.6 แบบที่ 2.6 แบบที่ 3.6 แบบที่ 4.6 และแบบที่ 5.6 ของ ประกาศอธิบดีกรมบังคับคดี เรื่อง แบบประกาศขายทอดตลาด (ฉบับที่ 5) ลงวันที่ 4 มกราคม 2559 และให้ใช้แบบท้ายประกาศนี้แทน


ข้อ ๒ ประกาศขายทอดตลาดที่ออกไปก่อนหน้าที่ประกาศอธิบดีกรมบังคับคดีฉบับนี้มีผลใช้บังคับ ให้เจ้าพนักงานบังคับคดีดําเนินการขายทอดตลาดต่อไปจนเสร็จสิ้น


ผู้มีอํานาจลงนาม -                                                                                        ประกาศ ณ วันที่ 7 เมษายน พ.ศ. 2559

 

                                                                                                      รื่นวดี สุวรรณมงคล

                                                                                                    อธิบดีกรมบังคับคดี
ประกาศอธิบดีกรมบังคับคดี

เรื่อง การขยายระยะเวลาในการชําระราคาส่วนที่เหลือ

(ฉบับที่ 3)

-------------------

          เพื่อให้การปฏิบัติหน้าที่ของเจ้าพนักงานบังคับคดีเป็นไปโดยความเรียบร้อย เหมาะสม และ มีประสิทธิภาพ อาศัยอํานาจตามความในข้อ 23 วรรคสาม แห่งกฎกระทรวงกําหนดหลักเกณฑ์ วิธีการ และ เงื่อนไขในการขายทอดตลาด พ.ศ. 2554 แก้ไขเพิ่มเติมโดยกฎกระทรวงกําหนดหลักเกณฑ์ วิธีการ และ เงื่อนไขในการขายทอดตลาด (ฉบับที่ 3) พ.ศ. 2557 อธิบดีกรมบังคับคดีจึงประกาศกําหนดหลักเกณฑ์และ วิธีการวางหลักประกันไว้ ดังต่อไปนี้


ข้อ ๑ ผู้ซื้อทรัพย์มีหน้าที่ตามสัญญาต้องชําระราคาทรัพย์ให้ครบถ้วนต่อเจ้าพนักงานบังคับคดี ภายใน 15 วันนับแต่วันที่ซื้อได้


ข้อ ๒ เมื่อเจ้าพนักงานบังคับคดีได้รับคําร้องขอขยายระยะเวลาวางเงินส่วนที่เหลือของ ผู้ซื้อทรัพย์ให้เจ้าพนักงานบังคับคดีสอบสวนข้อเท็จจริงว่าผู้ซื้อทรัพย์ได้ยื่นคําร้องขอขยายระยะเวลาโดยสุจริต หรือไม่ โดยการจัดทําบันทึกถ้อยคําผู้ซื้อทรัพย์ตามแบบแนบท้ายหนังสือนี้


ข้อ ๓ ให้เจ้าพนักงานบังคับคดีตรวจสอบเหตุจําเป็นในการขอขยายระยะเวลา ตามแต่กรณี ดังนี้

          3.1 ในกรณีอยู่ระหว่างการพิจารณาให้สินเชื่อของสถาบันการเงิน ให้เจ้าพนักงาน บังคับคดีตรวจสอบพยานหลักฐานเกี่ยวกับการดําเนินการดังกล่าวประกอบด้วย

          3.2 ในกรณีผู้ซื้อทรัพย์กล่าวอ้างเหตุอื่น ให้เจ้าพนักงานบังคับคดีพิจารณาว่า เหตุดังกล่าวมีความจําเป็นหรือไม่อย่างไร และผู้ซื้อจะต้องแสดงให้เห็นว่ามีความสามารถในการชําระราคาทรัพย์ได้ครบถ้วนเมื่อได้รับการขยายระยะเวลา

          หากผู้ซื้อทรัพย์สามารถวางเงินเพิ่มอีกไม่น้อยกว่าร้อยละ 10 ของราคาที่ซื้อได้พร้อม ทําหนังสือสัญญาขยายระยะเวลาการวางเงินตามแบบแนบท้ายนี้ แสดงว่าผู้ซื้อทรัพย์รายนั้นไม่มีเจตนาจะทิ้งมัดจํา


ข้อ ๔ เมื่อเจ้าพนักงานบังคับคดีดําเนินการตามข้อ 2 และข้อ 3 เรียบร้อยแล้ว ให้พิจารณา อนุญาตให้ขยายระยะเวลาได้ไม่เกิน 3 เดือนนับแต่วันครบกําหนด


ข้อ ๕ เจ้าพนักงานบังคับคดีผู้มีอํานาจพิจารณาอนุญาตให้ขยายระยะเวลาให้เป็นไปตาม ที่กรมบังคับคดีกําหนด


ข้อ ๕ หลักเกณฑ์ตามประกาศฉบับนี้ให้ใช้แก่การขายทอดตลาดที่ทําหนังสือสัญญาซื้อขาย ตามแบบที่ 1/2557 และแบบที่ 2/2557 ส่วนสัญญาซื้อขายขายทอดตลาดที่ได้ดําเนินการแล้วตามคําสั่ง กรมบังคับคดีที่ 852/2555 ลงวันที่ 26 ธันวาคม 2555 ให้เจ้าพนักงานบังคับคดีปฏิบัติตามหลักเกณฑ์ ในประกาศอธิบดีกรมบังคับคดี เรื่อง การขยายระยะเวลาในการชําระราคาส่วนที่เหลือ (ฉบับที่ 2) ลงวันที่ 12 มิถุนายน 2556 จนเสร็จสิ้น


ผู้มีอํานาจลงนาม -                                                                                        ประกาศ ณ วันที่ 27 กุมภาพันธ์ พ.ศ. 2557                           

                                                                                        (ลงชื่อ)          วิศิษฐ์ วิศิษฏ์สรอรรถ

                                                                                       ศาสตราจารย์พิเศษวิศิษฐ์ วิศิษฏ์สรอรรถ

                                                                                                       อธิบดีกรมบังคับคดี
ระเบียบกระทรวงแรงงาน

ว่าด้วยการดําเนินคดีอาญาและการเปรียบเทียบผู้กระทําความผิด

ตามกฎหมายว่าด้วยการคุ้มครองแรงงาน (ฉบับที่ 2)

พ.ศ. 2547

-------------------------------------------

          อาศัยอํานาจตามความในมาตรา 20 แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 รัฐมนตรีว่าการกระทรวงแรงงานจึงวางระเบียบไว้ ดังต่อไปนี้


ข้อ ๑           ระเบียบนี้เรียกว่า “ระเบียบกระทรวงแรงงาน ว่าด้วยการดําเนินคดีอาญาและการเปรียบเทียบผู้กระทําความผิดตามกฎหมายว่าด้วยการคุ้มครองแรงงาน (ฉบับที่ 2) พ.ศ. 2547”


ข้อ ๒ ะเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ยกเลิกระเบียบกระทรวงแรงงานและสวัสดิการสังคมว่าด้วยการดําเนินคดีอาญา และการเปรียบเทียบผู้กระทําความผิดตามกฎหมายว่าด้วยการคุ้มครองแรงงาน พ.ศ. 2541


ผู้มีอํานาจลงนาม -                                                                                       ประกาศ ณ วันที่ 30 กันยายน พ.ศ. 2547

 

                                                                                                  อุไรวรรณ  เทียนทอง

                                                                                      รัฐมนตรีว่าการกระทรวงแรงงาน
ระเบียบกรมสวัสดิการและคุ้มครองแรงงาน

ว่าด้วยกองทุนเพื่อผู้รับงานไปทําที่บ้าน (ฉบับที่ 2)

พ.ศ. 2545

---------------------------------

โดยที่เป็นการสมควรแก้ไขปรับปรุงระเบียบกรมสวัสดิการและคุ้มครองแรงงานว่าด้วยกองทุนเพื่อผู้รับงานไปทําที่บ้าน พ.ศ. 2545

กรมสวัสดิการและคุ้มครองแรงงานจึงวางระเบียบไว้ ดังต่อไปนี้

ข้อ 1 ระเบียบนี้เรียกว่า “ระเบียบกรมสวัสดิการและคุ้มครองแรงงานว่าด้วยกองทุนเพื่อผู้รับงานไปทําที่บ้าน (ฉบับที่ 2) พ.ศ. 2545”

ข้อ 2 ระเบียบนี้ให้ใช้บังคับตั้งแต่วันที่ประกาศเป็นต้นไป

ข้อ 3 ให้ยกเลิกความในข้อ 42 แห่งระเบียบกรมสวัสดิการและคุ้มครองแรงงาน ว่าด้วยกองทุนเพื่อผู้รับงานไปทําที่บ้าน และให้ใช้ความต่อไปนี้แทน

“ข้อ 42 การปิดบัญชีให้กระทําปีละครั้งตามปีงบประมาณ และจัดทํางบการเงินพร้อมรายละเอียดประกอบ ส่งสํานักงานการตรวจเงินแผ่นดินตรวจสอบและรับรองภายในหนึ่งร้อยยี่สิบวันนับแต่วันสิ้นสุดปีงบประมาณ เมื่อสํานักงานการตรวจเงินแผ่นดินตรวจสอบและรับรองแล้ว ให้ส่งสําเนางบการเงินดังกล่าวให้กรมบัญชีกลางและคณะกรรมการเพื่อทราบต่อไป”

 

 

ประกาศ ณ วันที่ 27 มิถุนายน พ.ศ. 2545

ฐาปบุตร ชมเสวี

อธิบดีกรมสวัสดิการและคุ้มครองแรงงาน
ระเบียบคณะกรรมการค่าจ้าง

ว่าด้วยการได้มาและการพ้นจากตําแหน่งของ

คณะอนุกรรมการพิจารณาอัตราค่าจ้างขั้นต่ําจังหวัด (ฉบับที่ 2)

พ.ศ. 2557

------------------------------------

          โดยที่มาตรา 84 แห่งพระราชบัญญัติคุ้มครองแรงงาน พ.ศ. 2541 ซึ่งแก้ไขเพิ่มเติมโดยพระราชบัญญัติคุ้มครองแรงงาน (ฉบับที่ 3) พ.ศ. 2551 กําหนดให้คณะกรรมการค่าจ้างมีอํานาจแต่งตั้งคณะอนุกรรมการเพื่อพิจารณาหรือปฏิบัติการอย่างหนึ่งอย่างใดตามที่คณะกรรมการค่าจ้างมอบหมายได้ ซึ่งคณะกรรมการค่าจ้างชุดที่ 19 ได้มีมติในการประชุม ครั้งที่ 4/2557 เมื่อวันที่ 9 เมษายน 2557 เห็นสมควรแก้ไขเพิ่มเติมระเบียบคณะกรรมการค่าจ้างว่าด้วยการได้มาและการพ้นจากตําแหน่งของคณะอนุกรรมการพิจารณาอัตราค่าจ้างขั้นต่ําจังหวัด พ.ศ. 2552 เพื่อให้การแต่งตั้งคณะอนุกรรมการพิจารณาอัตราค่าจ้างขั้นต่ําจังหวัดเป็นไปอย่างเหมาะสมยิ่งขึ้นคณะกรรมการค่าจ้างจึงวางระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบคณะกรรมการค่าจ้างว่าด้วยการได้มาและการพ้นจากตําแหน่งของคณะอนุกรรมการพิจารณาอัตราค่าจ้างขั้นต่ําจังหวัด (ฉบับที่ 2) พ.ศ. 2557”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ยกเลิกความในข้อ 7 ของระเบียบคณะกรรมการค่าจ้างว่าด้วยการได้มาและการพ้นจากตําแหน่งของคณะอนุกรรมการพิจารณาอัตราค่าจ้างขั้นต่ําจังหวัด พ.ศ. 2552 และให้ใช้ความต่อไปนี้แทน


ข้อ ๗ การได้มาซึ่งอนุกรรมการฝ่ายรัฐบาลเพื่อแต่งตั้งเป็นอนุกรรมการพิจารณาอัตราค่าจ้างขั้นต่ําจังหวัด ให้แรงงานจังหวัดเสนอรายชื่อของผู้แทนฝ่ายรัฐบาลในจังหวัดนั้นเพื่อให้ผู้ว่าราชการจังหวัดเป็นผู้พิจารณาคัดเลือกตามที่เห็นสมควร”


ผู้มีอํานาจลงนาม -                                                                                      ประกาศ ณ วันที่ 7 พฤษภาคม พ.ศ. 2557

 

 

                                                                                                       จีรศักดิ์  สุคนธชาติ

                                                                                                    ปลัดกระทรวงแรงงาน

                                                                                                   ประธานกรรมการค่าจ้าง
ระเบียบกรมสวัสดิการและคุ้มครองแรงงาน

ว่าด้วยหลักสูตรการฝึกอบรมเจ้าหน้าที่ความปลอดภัยในการทํางาน (ฉบับที่ 2)

พ.ศ. 2553

-----------------------------------------------

          อาศัยอํานาจตามความในข้อ 9 แห่งประกาศกรมสวัสดิการและคุ้มครองแรงงาน เรื่อง หลักเกณฑ์และวิธีการฝึกอบรมเจ้าหน้าที่ความปลอดภัยในการทํางาน ลงวันที่ 18 สิงหาคม พ.ศ. 2549 กําหนดให้หลักสูตรการฝึกอบรมเจ้าหน้าที่ความปลอดภัยในการทํางานทุกระดับให้เป็นไปตามระเบียบที่อธิบดีกําหนด อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย อธิบดีกรมสวัสดิการและคุ้มครองแรงงาน จึงวางระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบกรมสวัสดิการและคุ้มครองแรงงาน ว่าด้วยหลักสูตรการฝึกอบรมเจ้าหน้าที่ความปลอดภัยในการทํางาน (ฉบับที่ 2) พ.ศ. 2553”


ข้อ ๒ ระเบียบนี้ให้ใช้บังคับตั้งแต่วันประกาศเป็นต้นไป


ข้อ ๓ ให้ยกเลิกความในข้อ (ฏ) ใน (4) ของข้อ 6 ของระเบียบกรมสวัสดิการและคุ้มครองแรงงาน ว่าด้วยหลักสูตรการฝึกอบรมเจ้าหน้าที่ความปลอดภัยในการทํางาน พ.ศ. 2549 ลงวันที่ 16 พฤศจิกายน พ.ศ. 2549 และให้ใช้ความดังต่อไปนี้แทน

          “(ฏ) การจัดการปัญหาจิตวิทยาสังคมในสถานที่ทํางาน ระยะเวลาสามชั่วโมง”


ผู้มีอํานาจลงนาม -                                                                                       ประกาศ ณ วันที่ 16 กันยายน พ.ศ. 2553

 

                                                                                                         อัมพร  นิติสิริ

                                                                                      อธิบดีกรมสวัสดิการและคุ้มครองแรงงาน
ระเบียบคณะกรรมการกองทุนสงเคราะห์ลูกจ้าง

ว่าด้วยการรับเงิน การจ่ายเงิน และการเก็บรักษาเงิน

กองทุนสงเคราะห์ลูกจ้าง (ฉบับที่ 2)

พ.ศ. 2546

---------------------------------------------

          โดยที่เป็นการสมควรแก้ไขเพิ่มเติมระเบียบคณะกรรมการกองทุนสงเคราะห์ลูกจ้าง ว่าด้วยการรับเงิน การจ่ายเงิน และการเก็บรักษาเงินกองทุนสงเคราะห์ลูกจ้าง พ.ศ. 2542 เพื่อให้การบริหารกองทุนสงเคราะห์ลูกจ้างเป็นไปด้วยความคล่องตัว มีประสิทธิภาพ และเอื้ออํานวยประโยชน์ต่อการดําเนินงานกองทุนสงเคราะห์ลูกจ้าง

          อาศัยอํานาจตามความในมาตรา 129 วรรคสาม (3) แห่งพระราชบัญญัติคุ้มครองแรงงาน พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 31 มาตรา 35 มาตรา 48 และมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกองทุนสงเคราะห์ลูกจ้างโดยความเห็นชอบของรัฐมนตรีว่าการกระทรวงแรงงาน จึงวางระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบคณะกรรมการกองทุนสงเคราะห์ลูกจ้างว่าด้วยการรับเงิน การจ่ายเงิน และการเก็บรักษาเงินกองทุนสงเคราะห์ลูกจ้าง (ฉบับที่ 2) พ.ศ. 2546”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป


ข้อ ๓ ให้เพิ่มความต่อไปนี้ เป็นข้อ 30 แห่งระเบียบคณะกรรมการกองทุนสงเคราะห์ลูกจ้าง ว่าด้วยการรับเงิน การจ่ายเงิน และการเก็บรักษาเงินกองทุนสงเคราะห์ลูกจ้าง พ.ศ. 2542


ข้อ ๓๐ นายจ้างรายใดเป็นบุคคลล้มละลาย หรือได้จดทะเบียนเลิกกิจการหรือมิได้ประกอบกิจการโดยมิได้จดทะเบียนเลิกกิจการ หรือถูกถอนทะเบียนการประกอบกิจการและไม่อยู่ในฐานะที่จะชําระหนี้ได้ หรือในกรณีหนี้นั้นขาดอายุความในการใช้สิทธิเรียกร้อง ให้จําหน่ายออกจากบัญชีเป็นหนี้สูญ โดยให้กรมสวัสดิการและคุ้มครองแรงงานขออนุมัติจากคณะกรรมการและขอทําความตกลงกับกระทรวงการคลังเป็นรายๆ ไป”


ผู้มีอํานาจลงนาม -                                                                                       ประกาศ ณ วันที่ 10 มกราคม พ.ศ. 2546

 

                                                                                                       อภัย จันทนจุลกะ

                                                                                                  ปลัดกระทรวงแรงงาน

                                                                                      ประธานกรรมการกองทุนสงเคราะห์ลูกจ้าง
ระเบียบคณะกรรมการคุ้มครองผู้บริโภค

ว่าด้วยการปฏิบัติราชการเพื่อประชาชน

ของสํานักงานคณะกรรมการคุ้มครองผู้บริโภค (ฉบับที่ 2)

พ.ศ. 2559

-------------------------------------------------

          โดยที่เป็นการสมควรปรับปรุงระเบียบคณะกรรมการคุ้มครองผู้บริโภค ว่าด้วยการปฏิบัติราชการเพื่อประชาชนของสํานักงานคณะกรรมการคุ้มครองผู้บริโภค พ.ศ. 2551 เพื่อวางหลักเกณฑ์และวิธีปฏิบัติในการรับเรื่องราวร้องทุกข์จากผู้บริโภคผ่านระบบสารสนเทศให้มีความสอดคล้องตามการเปลี่ยนแปลงทางด้านเทคโนโลยี

          อาศัยอํานาจตามความในมาตรา 10 (1) และวรรคท้าย และมาตรา 20 (1) แห่งพระราชบัญญัติคุ้มครองผู้บริโภค พ.ศ. 2522 และมติคณะกรรมการคุ้มครองผู้บริโภค ครั้งที่ 3/2559 จึงวางระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบคณะกรรมการคุ้มครองผู้บริโภค ว่าด้วยการปฏิบัติราชการเพื่อประชาชนของสํานักงานคณะกรรมการคุ้มครองผู้บริโภค (ฉบับที่ 2) พ.ศ. 2559”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้เพิ่มความต่อไปนี้ในข้อ 4 แห่งระเบียบคณะกรรมการคุ้มครองผู้บริโภค ว่าด้วยการปฏิบัติราชการเพื่อประชาชนของสํานักงานคณะกรรมการคุ้มครองผู้บริโภค พ.ศ. 2551

          “ระบบสารสนเทศ” หมายความว่า ระบบสารสนเทศตามช่องทางโปรแกรมประยุกต์ (Application)

          “ผู้ช่วยผู้บริโภคในการร้องทุกข์” หมายความว่า บุคคลที่อาสาสมัครร้องทุกข์และประสานงานให้กับผู้บริโภคผ่านโปรแกรมประยุกต์ (Application) ตามคุณสมบัติที่สํานักงานคณะกรรมการคุ้มครองผู้บริโภคกําหนด


ข้อ ๔ ให้เพิ่มความต่อไปนี้เป็นหมวด 5 แห่งระเบียบคณะกรรมการคุ้มครองผู้บริโภคว่าด้วยการปฏิบัติราชการเพื่อประชาชนของสํานักงานคณะกรรมการคุ้มครองผู้บริโภค พ.ศ. 2551

          “หมวด 5” การยื่นเรื่องราวร้องทุกข์ผ่านระบบสารสนเทศ


ข้อ ๒๑ ให้สํานักงานคณะกรรมการคุ้มครองผู้บริโภคจัดให้มีระบบให้ผู้บริโภคร้องทุกข์และติดตามเรื่องราวร้องทุกข์ผ่านระบบสารสนเทศได้


ข้อ ๒๒ ผู้ร้องทุกข์หรือร้องเรียนจะต้องลงทะเบียนตามหลักเกณฑ์ วิธีการ และเงื่อนไขที่สํานักงานคณะกรรมการคุ้มครองผู้บริโภคกําหนด เพื่อให้มีสิทธิในการดําเนินการผ่านระบบสารสนเทศ 


ข้อ ๒๓ การร้องทุกข์หรือร้องเรียนจะมีผลเมื่อระบบได้มีการยืนยันตอบรับแก่ผู้ร้องทุกข์ หรือร้องเรียนผ่านระบบสารสนเทศแล้ว


ข้อ ๒๔ ในกรณีที่ผู้บริโภคประสงค์ที่จะร้องทุกข์ผ่านผู้ช่วยผู้บริโภคในการร้องทุกข์ ให้กระทําได้ต่อเมื่อได้ดําเนินการตามหลักเกณฑ์ วิธีการ และเงื่อนไขที่สํานักงานคณะกรรมการคุ้มครองผู้บริโภคกําหนด


ข้อ ๒๕ นอกจากที่กําหนดไว้ในหมวดนี้ให้นําระเบียบคณะกรรมการคุ้มครองผู้บริโภค ว่าด้วยการปฏิบัติราชการเพื่อประชาชนของสํานักงานคณะกรรมการคุ้มครองผู้บริโภค พ.ศ. 2551 ในหมวดที่ 1 ถึงหมวดที่ 3 มาใช้บังคับ


ผู้มีอํานาจลงนาม -                                                                                      ประกาศ ณ วันที่ 5 ตุลาคม พ.ศ. 2559

 

                                                                                            หม่อมหลวงปนัดดา  ดิศกุล

                                                                                     รัฐมนตรีประจําสํานักนายกรัฐมนตรี

                                                                                     ประธานกรรมการคุ้มครองผู้บริโภค
ระเบียบศาลรัฐธรรมนูญ

ว่าด้วยบัตรประจําตัวตุลาการศาลรัฐธรรมนูญ (ฉบับที่ 2)

พ.ศ. 2557

----------------------------------------------------------

                โดยที่เป็นการสมควรแก้ไขเพิ่มเติมระเบียบศาลรัฐธรรมนูญว่าด้วยบัตรประจําตัวตุลาการศาลรัฐธรรมนูญ พ.ศ. 2541 เพื่อกําหนดให้มีเลขหมายประจําตัวประชาชนไว้ในบัตรประจําตัวตุลาการศาลรัฐธรรมนูญ และบัตรประจําตัวอดีตตุลาการศาลรัฐธรรมนูญ รวมถึงกําหนดให้มีบัตรประจําตัวตุลาการศาลรัฐธรรมนูญ และบัตรประจําตัวอดีตตุลาการศาลรัฐธรรมนูญที่ออกด้วยระบบคอมพิวเตอร์

                อาศัยอํานาจตามความในมาตรา 6 แห่งพระราชบัญญัติสํานักงานศาลรัฐธรรมนูญ พ.ศ. 2542คณะตุลาการศาลรัฐธรรมนูญจึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยบัตรประจําตัวตุลาการศาลรัฐธรรมนูญ(ฉบับที่ 2) พ.ศ. 2557”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ยกเลิกแบบคําขอมีบัตรประจําตัว แบบบัตรประจําตัวตุลาการศาลรัฐธรรมนูญและแบบบัตรประจําตัวอดีตตุลาการศาลรัฐธรรมนูญแนบท้ายระเบียบศาลรัฐธรรมนูญว่าด้วยบัตรประจําตัวตุลาการศาลรัฐธรรมนูญ พ.ศ. 2541 และให้ใช้แบบคําขอมีบัตรประจําตัว แบบบัตรประจําตัวตุลาการศาลรัฐธรรมนูญ และแบบบัตรประจําตัวอดีตตุลาการศาลรัฐธรรมนูญท้ายระเบียบนี้แทน


ผู้มีอํานาจลงนาม -                                                                                   ประกาศ ณ วันที่ 10 มีนาคม พ.ศ. 2557

 

                                                                                                   จรูญ อินทจาร

                                                                                           ประธานศาลรัฐธรรมนูญ